25/08/2009 | Administración LocalMunicipal
Muros
Normativa

Exposto ao público o acordo provisional, adoptado polo Pleno en sesión celebrada o día 28 de maio de 2009, do establecemento e aprobación prezo público pola utilización das instalacións da Piscina Municipal de Muros, sen que se presentaran reclamacións, quedou elevado automáticamente a definitivo, polo que se procede á publicación íntegra do texto da Ordenanza aos efectos establecidos no artigo 17.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais: É obxecto deste prezo público a utilización das instalacións da piscina climatizada municipal así como a prestación de servizos nela. Están obrigados ao pago do prezo público aquelas personas que utilicen e se beneficien dos servizos, instalacións e actividades que se presten na piscina municipal.1. Establécense as seguintes tarifas: MATRÍCULA: · 23,00 € ABONOS INSTALACION PISCINA MUNICIPAL: · Reducción de tarifa: 8,00 €/mes. Os usuarios abonados que durante un tempo non superior a dous meses prevean que non van facer uso das instalacións, poderán solicitar esta reducción. Transcorrido ese período máximo e de non comunicarse a baixa definitiva, volverase a aplicar a tarifa normal da correspondente modalidade de abono. CURSOS DE AUGA: · ABONADOS, matrícula gratuita · NON ABONADOS: Matrícula……. 11,50 € ENTRADA LIBRE: · Menores de 18 anos, maiores de 65 anos, diversidade funcional: 2,50 € · Maiores de 18 anos e menores de 65 anos: 3,50 € BONOS: Menores de 18 anos, maiores de 65 anos, diversidade funcional: 20,00€ Maiores de 18 anos e menores de 65 anos: 28,00€ Estes bonos terán unha caducidade de seis meses · 1 mes: pagan abono correspondente + 50% da matrícula.2. Estas tarifas poderán ser obxecto de revisión anual mediante acordo da Xunta de Goberno Local. As tarifas aplicaranse de acordo coas seguintes normas e co establecido no correspondente regulamento de réxime interno da piscina municipal: a) ABONADOS: coa condición de abonado, pódese ter acceso ás piscinas climatizadas, cursos en seco, sala de musculación – zona cardiovascular (co apoio do monitor de sala e á realización de táboas personalizadas de exercicio) e a todos os espazos de uso libre, sen ningunha restrición de tempo nin espazo. b) ALUMNOS DE CURSOS: as persoas inscritas nalgún curso, sexa de sala ou sexa de piscina, unicamente poden facer uso das instalacións durante o tempo que dure a clase. Os cursos son de carácter mensual, renovables ata que o desexe o usuario, sempre que se cumpra cos prazos de notificación de baixa. c) ENTRADAS LIBRES: entradas puntuais na instalación pagando o custo no momento do acceso á instalación. Os beneficiarios desta modalidade poden usar todas as zonas de uso libre (piscina, sala de musculación e zona cardiovascular, -esta última sen o apoio do monitor ou monitora da sala-) con restricción de uso en función da ocupación. d) COLECTIVOS E GRUPOS ORGANIZADOS: o acceso efectuarase mediante a modalidade de alugueiro total ou parcial da instalación, pervia autorización polo Concello. Todas as persoas que desexen inscribirse como abonados ou nalgún curso ou actividade deberán presentar a folla de inscrición debidamente cumplimentada e demáis documentación esixida no regulamento. É necesario achegar os datos bancarios para a domiciliación do recibo, antes do día 15 do mes no que se formalice a matrícula. No caso dos menores de idade, a folla de inscrición será asinada polo pai, nai ou titor/a. No caso dos cursos, o alumno quedará inscrito tras satisfacer a cota correspondente e cumprir con todos os trámites de inscrición recollidos no correspondente regulamento. As inscricións non producirán efecto mentres non se cumpra con todos os requirimentos establecidos. A matrícula, o abono do primeiro mes e o curso escollido, pagaranse nas contas habilitadas polo Concello para tales efectos no momento de formalizar a inscrición. Os demais pagamentos faranse por domiciliación bancaria, de acordo cos datos facilitados na folla de inscrición, de forma anticipada e a partir do día 25 do mes anterior. Para darse de baixa no abono ou no curso será necesario comunicalo por escrito a través dos formularios dispoñibles para dito trámite, antes do día 25 do mes anterior ao que se produza a baixa. Os abonados dados de baixa que no futuro queiran reincorporarse á instalación deberán realizar novamente todos os trámites de alta. A presente ordenanza entrará en vigor unha vez publicada no Boletín Oficial da Provincia e transcorridos quince días dende a recepción do acordo pola Administración estatal e autonómica, permanecendo en vigor ata a súa modificación ou derogación expresa. Muros, 31 de xullo de 2009 O ALCALDE Asdo.: Domingos Dosil Cubelo